**РАЗДЕЛ IV**

**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет:**

**„ИЗВЪРШВАНЕ НА УСЛУГА „НАПРАВА НА ОБЩЕСТВЕНИ ИНФОРМАЦИОННО-УКАЗАТЕЛНИ НАДПИСИ, СЪГЛАСНО ЧЛ. 67, АЛ.1, 2 И 3 ОТ НАРЕДБА №7 НА ОБЩИНСКИ СЪВЕТ РУСЕ ЗА РЕДА И УСЛОВИЯТА ЗА РАЗПОЛАГАНЕ НА ПРЕМЕСТВАЕМИТЕ ОБЕКТИ, НА РЕКЛАМНО-ИНФОРМАЦИОННИТЕ И МОНУМЕНТАЛНО-ДЕКОРАТИВНИ ЕЛЕМЕНТИ И ЗА ОСЪЩЕСТВЯВАНЕ НА РЕКЛАМНАТА ДЕЙНОСТ НА ТЕРИТОРИЯТА НА ОБЩИНА РУСЕ“**

* **Предметът на настоящата поръчка** обхваща направата на обществен информационно- указателен надпис, който съдържа наименованието на локализационната единица на жилищната сграда - номер на улица, номер на сграда.

Съгласно чл. 67, ал. 2 от Наредба №7 на Общински съвет Русе, обществени информационно-указателни надписи се поставят от общинската администрация еднократно и безвъзмездно върху жилищни сгради, въведени в експлоатация до влизане в сила на наредбата и с етажност повече от два етажа.

За целта е изготвен списък/регистър на блоковете в гр. Русе с тяхното местоположение (жилищен квартал и адрес) и наименование на жилищната единица (за тези които имат такива), неразделна част от настоящата техническа спецификация.

**Забележка:** **Ако по време на изпълнението на поръчката бъде установен пропуск в списъка на сграда/и попадаща/и в определението на чл. 67, ал. 2 от Наредбата, то същите подлежат също на надписване. Участника следва да предвиди съответен процент за непредвидени разходи за случаите описани по-горе.**

Също така в Наредба №7 е определена визията на стилизиран надпис с името и/или номера на съответната сграда за всеки жилищен комплекс на територията на Община Русе, определени са местоположението, размерите и шрифта на надписа, както следва:

* надписи, директно върху фасадата на блокове в жилищните квартали на територията на гр. Русе
* размер на буквите - 17 см и размер на цифрите – 30см.
* шрифт – Arial Black
* цвят – черен, при невъзможност бял (в зависимост от цвета на фасадата)
* височина на поставяне – 3,00 м от тротоара

В Приложение №3 на Наредбата е даден пример за надпис на блок с букви (име) и за надпис с цифри (номер по ред).

Процесът, за еднократното обозначаване на фасадата на един блок, обхваща: доставка и монтаж на скеле, изработване на дървена конструкция, захваната към скелето и служеща за укрепване на шаблона за надписа, поставяне шаблона върху дървената конструкция с правилно изписаното наименование на сградата, грундиране 1 слой и боядисване 2 слоя в рамките на един ден, демонтаж на шаблона, демонтаж на дървената конструкция и скелето, почистване на шаблона и транспортиране на материалите и инвентара.

**Предметът на поръчката, включва изпълнението на следните дейности:**

* изработка на шаблон на всяка буква от българската азбука, всички арабски цифри от 0 до 9, римски цифри I, II, III, IV, V, знак „-“, със съответния шрифт и височина по Приложение №3 от Наредбата – за многократна употреба за обозначаване (минимум 5 комплекта);

Един пълен комплект шаблони включва:

* всички букви от българската азбука, арабски цифри, римски цифри I, II, III, V и тире с височина на шрифта 17см.
* надпис „бл.“ с височина на шрифта 10см
* всички арабски цифри от 0 до 9 с височина на шрифта 30см.
* надпис „бл.“ с височина на шрифта 17см
* монтаж и демонтаж на работно скеле:
* 2,5 кв.м. за обозначаване на име и/или номер с дължина на надписа до 2,5 м (осем буквено название);
* 5,0 кв. м. за обозначаване на имена с дължина на надписа над 2,5 м (повече от осем буквено название);
* изработка, монтаж и демонтаж на дървена конструкция (минимум 8 комплекта), която служи за поддръжка на шаблона в хоризонтално положение и се поставя върху монтираното скеле;
* Обозначаване на съответната сграда със съответното име и/или номер на сграда или улица и номер на същата, в това число правилно подреждане на шаблона, поставяне върху дървената конструкция, грундиране 1 слой и боядисване 2 слоя и почистване на шаблона за следваща употреба;
* След приключване на работа на съответната сграда, почистване на околните пространства от замърсяване и/или захабяване следствие на негови действия;

Други съпътстващи дейности необходими за изпълнение на предмета на поръчката;